Ди студентхэм я ехъулIэныгъэ
Дон Iус Ростов къалэм дэт ухуэныгъэмкIэ къэрал университетым промышленно-граждан ухуэныгъэр IэщIагъэу къыхэзыхьа студентхэм я лэжьыгъэ нэхъыфIхэр къыхэхынымкIэ урысейпсо олимпиадэм и щIыналъэ зэхьэзэхуэ щекIуэкIащ.
Къэбэрдей-Балъкъэр къэрал университетым щыщу абы хэтащ инженер-техникэ факультетым промышленно-граждан ухуэныгъэмкIэ и къудамэм и 5-нэ курсым щеджэхэу Мэзан Алим, Къуэдзокъуэ Аскэр, ПщыхьэщIэ Алибэч сымэ.
Мэзан Алим щIыхь тхылъ къыхуагъэфэщащ икIи урысейпсо олимпиадэм и кIэух зэпеуэм хэтынухэм хагъэхьащ. Ар мэлыжьыхьым Новгород Ищхъэрэ щекIуэкIынущ.
ПщыхьэщIэ Алимбэчрэ Къуэдзокъуэ Аскэррэ 4-нэ, 6-нэ увыпIэхэр къахьащ.
Лъостэн Музэ.
